钦定古今图书集成/明伦汇编/官常典/第101卷 > 益庄王厚晔
## 钦定古今图书集成/明伦汇编/官常典/第101卷 > 益庄王厚晔

按《明外史益端王传》：“庄王厚晔，端王祐槟子也。嘉靖
十八年袭封。性朴素，外物无所嗜，宦寺女御亦令读
书。三十五年薨。弟恭王厚炫嗣，自奉益俭，辞禄二千
石，万历五年薨。子载增先卒。载增子宣王翊鈏嗣，嗜
文结客，厚炫所积府藏，悉斥以招宾从，通聘问于诸
藩，不数年而金钱顿尽。三十一年薨。子敬王常。”嗣
四十三年薨。子由本嗣。国亡，窜闽中。

按《藩献记》：“益庄王厚晔，端王之子，宪王之孙也。醇粹
嗜学问，能诗文。嘉靖三十五年薨。无子，弟厚炫以崇
仁王进封。王性节俭，重赐予，声色珠绮，一无所好。宫
庭媵侍，仅备使令。闻宗人产子至四五以上者，辄蹙
额曰：‘若等不勤学问，顾日近妇女，虚糜国帑，奈何哉’！
世孙翊鈏嗜文结客，王常中制之，所积府藏金钱，不”
可胜算。万历初，寿八十馀乃薨。世孙嗣爵，遂广筑台
苑，招致宾从，通聘问于诸藩。凡操一能一艺者，莫不
思走谒门下，王厚赠遗之，于是《义声》播海内，未数年，
而九库之金钱顿尽。

按《列朝诗集》：王讳厚晔，益端王之世子，宪宗皇帝孙
也。醇粹嗜学，留心经史，有《勿斋文集》。